Document ID: 32008R0747

KOMISIJAS REGULA (EK) Nr. 747/2008
(2008. gada 30. jūlijs),
ar ko attiecībā uz raksturlielumu definīcijām un NACE 2. red. īstenošanu groza Eiropas Parlamenta un Padomes Regulu (EK) Nr. 716/2007 attiecībā uz Kopienas statistiku par ārvalstu saistītu uzņēmumu struktūru un darbību
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2007. gada 20. jūnija Regulu (EK) Nr. 716/2007 attiecībā uz Kopienas statistiku par ārvalstu saistītu uzņēmumu struktūru un darbību (1) un jo īpaši tās 9. panta 2. punkta a) apakšpunktu,
tā kā:
(1)
Ar Regulu (EK) Nr. 716/2007 izveidoja vienotu sistēmu, lai sistemātiski sagatavotu Kopienas statistiku par ārvalstu saistītu uzņēmumu struktūru un darbību.
(2)
Jāpielāgo raksturlielumu definīcijas attiecībā uz tiem pētniecības un attīstības jomas mainīgajiem lielumiem, kas paredzēti kopējam modulim, kurā iekļauta iekšējā statistika par ārvalstu saistītajiem uzņēmumiem.
(3)
Jāpielāgo arī darbības dalījuma līmeņi saskaņā ar pieņemto Eiropas Parlamenta un Padomes 2006. gada 20. decembra Regulu (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju (2).
(4)
Tāpēc attiecīgi jāgroza Regula (EK) Nr. 716/2007.
(5)
Šajā regulā paredzētie pasākumi ir saskaņā ar Statistikas programmu komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 716/2007 groza šādi.
1)
Regulas I pielikuma 2. punktu aizstāj ar šīs regulas I pielikuma tekstu.
2)
III pielikuma tabulu, kurā atspoguļots darbības dalījuma 1. un 2. līmenis, aizstāj ar šīs regulas II pielikumā sniegto tabulu.
3)
III pielikuma tabulu, kurā atspoguļots darbības dalījuma 3. līmenis, aizstāj ar šīs regulas III pielikumā sniegto tabulu.
2. pants
Dalībvalstis piemēro ar šo regulu grozīto Regulas (EK) Nr. 716/2007 III pielikumu:
-
attiecībā uz 1. un 2. līmeni - no 2010. gada 1. janvāra (par 2010. pārskata gadu un turpmākajiem gadiem),
-
attiecībā uz 3. līmeni - no 2008. gada 1. janvāra (par 2008. pārskata gadu un turpmākajiem gadiem).
3. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 30. jūlijā

Labels: 4
19